NEW YORK, MAREKANI NYOTA wa muziki wa hip hop nchini Marekani, Aubrey Graham ‘Drake’, amesema kwa sasa anatarajia kuhamia kwenye filamu badala ya muziki. Msanii huyo, ambaye ameshika nafasi ya tatu duniani kwa wasanii wa hip hop ambao wameingiza fedha nyingi kutokana na muziki, alisema kwa sasa anaona bora akimbilie kufanya filamu badala ya muziki. “Sitaki kupoteza muda, huu ni wakati wangu wa kufanya filamu, hakuna mtu aliyenishawishi kufanya uamuzi huo ila mimi mwenyewe. “Filamu ni kitu ambacho ninakipenda hata kabla ya kuanza kufanya muziki, hivyo mwaka huu nitaanza kufanya filamu ili niweze kutimiza malengo yangu,” alisema Drake.  